SET วิ่งต่อ 8 จุด รับสถานการณ์ “โควิด” เริ่มคลี่คลาย ลุ้นรัฐผ่อนปรนมาตรการ “ล็อกดาวน์”
SET วิ่งต่อ 8 จุด รับสถานการณ์ "โควิด" เริ่มคลี่คลาย ลุ้นรัฐผ่อนปรนมาตรการ "ล็อกดาวน์"
20 เม.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,246.49 จุด บวก 7.25 จุด หรือ 0.58% สูงสุดที่ 1,247.53 จุด ต่ำสุดที่ 1,240.86 จุด มูลค่าการซื้อขาย 3.16 พันล้านบาท
ด้านบล.กรุงศรี ระบุในบทวิเคราะห์ ประเมินแนวโน้มตลาดหุ้นวันนี้มีมุมมองเป็นบวกคาด SET ปรับตัวขึ้นทดสอบแนวต้าน 1,250 – 1,260 จุด ตามสถานการณ์ไวรัส Covid-19 ในไทยที่ทรงตัว ซึ่งคาดว่าจะมีการผ่อนปรนมาตรการ Lockdown เพื่อเปิดบางธุรกิจให้กลับมาดำเนินงานตามปกติซึ่งเป็นบวกต่อแนวโน้มเศรษฐกิจ นอกจากนี้อีกหลายประเทศในแถบยุโรปและสหรัฐก็มีกระแสการเปิดเมืองเช่นกันซึ่งเป็น sentiment เชิงบวกต่อการลงทุน
ขณะที่ บล.ฟินันเซีย ประเมิน SET แกว่งตัว Sideways ในกรอบ 1,220-1,260 จุด ประเด็นที่หนุนตลาดคือตัวเลขผู้ติดเชื้อ COVID-19 รายวันที่เพิ่มในอัตราที่ชะลอ ทำให้หลายประเทศเริ่มผ่อนคลายมาตรการ Lockdown และทยอยเปิดเศรษฐกิจ สภาคองเกรสใกล้ได้ข้อสรุปเงินช่วยเหลือธุรกิจขนาดเล็กเพิ่มเติม
ขณะที่ในประเทศพ.ร.ก.เงินกู้ 1.9 ล้านล้านประกาศลงราชกิจจาฯแล้วซึ่งถือว่าเร็วกว่าคาด อย่างไรก็ตามเราประเมินว่าดัชนีที่ปรับตัวขึ้นแรงสัปดาห์ก่อนได้รับประเด็นดังกล่าวไปพอสมควร ทำให้ยังมอง Upside ของดัชนีในระยะสั้นจำกัด รวมถึงต้องติดตามว่าหลังผ่อนคลาย Lockdown จะทำให้จำนวนผู้ติดเชื้อกลับมาเร่งตัวขึ้นหรือไม่
ส่วนสัปดาห์นี้ให้จับตาผลประกอบการ 1Q20 ของกลุ่มธนาคารซึ่งหากออกมาแย่กว่าคาดมีโอกาสที่ตลาดจะเกิดการพักฐานอีกครั้ง เราแนะนำให้รอจังหวะสะสมหุ้นรอบใหม่ในช่วงตลาดปรับตัวลง
กลยุทธ์ : รอทยอยสะสมและทำ DCA ในช่วงตลาดปรับฐานหลังทำกำไรไปแล้ว
หุ้นเด่นเดือน เม.ย. :  BCH, BEM, CPALL, RBF, SFLEX